Als erschts ischs uf 4600m gange, is erschte Basecamp. Vo det simmer chli uf de Gletscher go trainiere und mir händ diä wichtigste Sache glernt. Am 2.  Tag simmer mit em ganze Gepäck is 2. Basecamp (5200m) gloffe. Da s'Livi di einzig Frau gsi isch, isch es für si nöd immer eifach gsi zum mithaltä. 2.Basecamp isch nur äs Blächhüttli gsi und da s'relativ chalt wird, bis zu -10 Grad, hämmer eus rächt schnäll drin verchroche. Will mir am 3. Tag scho am 01.00 händ müässä ufstah, hät's am 17.00 Znacht geh und dänn isch au scho schlafä agseit gsi, was natürli niemert hät chönä. Bis zum Gipfel ischs denn namal en 4h hike gsie. S'härte isch eigentlich nöd de Hike  selber gsie, sondern diä dünn Luft. Einigi starki Mannä häts denn au zämegleit und sie sind zu chliine Buebe worde:) Nachdem mir eus uf em Gipfel de Sunnäufgang aglueget händ (s'Livi es paar hundert Meter wiiter une), hämmer denn no dörfe 5h zrug laufe. Nach dem Trip simmer so kaputt gsie, dass mr mehreri Täg brucht händ zum eus wieder regeneriäre:)